**1ο Γυμνάσιο Κορωπίου**

 **Δευτέρα, 12/2/2018**

Αγαπητοί Γονείς/Κηδεμόνες,

Το τελευταίο διάστημα έχουν προκύψει ζητήματα που αφορούν την καθημερινότητά μας στο σχολείο, για τα οποία διαπιστώσαμε ότι δεν υπάρχει - ή τουλάχιστον οι μαθητές ισχυρίζονται πως δεν υπάρχει – ενημέρωση. Για το λόγο αυτό, κρίνεται σκόπιμη η ενημέρωση όλων, μαθητών και γονέων, για τη ρύθμιση κάποιων θεμάτων από την ισχύουσα νομοθεσία.

Από την Διεύθυνση

**Φοίτηση μαθητών**

**Άρθρο 2 – Ν. 1566/1985**

§3. Η φοίτηση είναι υποχρεωτική στο Δημοτικό και στο Γυμνάσιο, εφόσον ο μαθητής δεν έχει υπερβει το 16ο έτος της ηλικίας του. Όποιος έχει την επιμέλεια του προσώπου του ανηλίκου και παραλείπει την εγγραφή ή **την εποπτεία του προς φοίτηση\***τιμωρείται σύμφωνα με το **άρθρο 458 του ποινικού κώδικα**.

**(\*Εφιστούμε την προσοχή των γονέων/κηδεμόνων οι οποίοι είναι υπεύθυνοι εκ του νόμου να φροντίζουν για την απρόσκοπτη φοίτηση των παιδιών τους, όπως π.χ την έγκαιρη προσέλευση στο σχολείο, τον έλεγχο και την τακτική επικοινωνία με το σχολείο για τις απουσίες και την επίδοση κ.ά.)**

**Ασφάλεια μαθητών**

Στην εγκύκλιο **2368/Γ2/9- 1-2007** περιλαμβάνονται τα εξής:

Οι Διευθυντές των σχολικών μονάδων Πρωτοβάθμιας και Δευτεροβάθμιας Εκπαίδευσης υποχρεούνται να φροντίζουν, ώστε οι θύρες εισόδου – εξόδου στο χώρο του σχολείου να παραμένουν κλειστές καθ’ όλη τη διάρκεια λειτουργίας του σχολείου.

 Με αυτόν τον τρόπο διαφυλάσσεται η ασφάλεια των μαθητών και αποτρέπεται η αναίτια είσοδος και έξοδος αυτών από τον προαύλιο χώρο του σχολείου καθώς και η είσοδος ατόμων που ουδεμία σχέση έχουν με τη λειτουργία του σχολείου.

**Υ.Α.132328\_Γ2\_7-12-06 που αφορά τα κινητά τηλέφωνα**

1. Οι μαθητές δεν επιτρέπεται να έχουν στην κατοχή τους κινητά τηλέφωνα εντός του σχολικού χώρου. Στην εξαιρετική περίπτωση που ο μαθητής έχει στην κατοχή του κινητό τηλέφωνο υποχρεούται, καθ’ όλη τη διάρκεια της παραμονής του εντός του σχολικού χώρου, **να το έχει εκτός λειτουργίας και μέσα στην τσάντα του.**

**Κάθε παρέκκλιση από τα ανωτέρω αποτελεί αντικείμενο παιδαγωγικού ελέγχου.**

Νεότερη **Υ. Α. 100553-Γ2/4-9-2012** με τίτλο "**Χρήση Ηλεκτρονικών Συσκευών**", η οποία συμπληρώνει αυτή του 2006.

1. Οι μαθητές δεν επιτρέπεται να έχουν στην κατοχή τους εκτός από κινητά τηλέφωνα και οποιαδήποτε άλλη συσκευή ή / και παιχνίδι που διαθέτει σύστημα επεξεργασίας δεδομένων εικόνας και ήχου (π.χ. ρολόι ή στυλό με κρυφή κάμερα) εντός του σχολικού χώρου.

**Eγκύκλιος Γ.Π./Δ2β/οικ.8809/2018 Υπουργείου Υγείας που αφορά το κάπνισμα**

Επισημαίνεται ιδιαίτερα πως βάσει του άρθρου 6 του ν. 3730/2008, όπως ισχύει:

2. Σε όσους **καπνίζουν ή καταναλώνουν προϊόντα καπνού** κατά παράβαση του άρθρου 3 επιβάλλεται **πρόστιμο πενήντα (50) έως πεντακόσια (500)** ευρώ λαμβανομένης υπόψη τυχόν υποτροπής.
3. Σε κάθε υπεύθυνο διαχείρισης και λειτουργίας των χώρων της πρώτης παραγράφου του άρθρου 3, που ανέχεται την παραβίαση της διατάξεων του άρθρου 3, επιβάλλεται **πρόστιμο από πεντακόσια (500) έως δέκα χιλιάδες (10.000) ευρώ**, λαμβανομένης υπόψη τυχόν υποτροπής.

**Για το πρόστιμο κριτήριο αποτελούν:**

Α. Ο χώρος εντός του οποίου διαπιστώνεται η παράβαση. Για τη εφαρμογή του νόμου ορίζεται η ακόλουθη σειρά προτεραιότητας:

-νοσηλευτικά ιδρύματα όλων των ειδών και των βαθμίδων,

-**εκπαιδευτικά ιδρύματα** κατά προτεραιότητα: παιδικοί σταθμοί και νηπιαγωγεία, δημοτικά σχολεία, ειδικά σχολεία, **δευτεροβάθμια εκπαίδευση** όλων των τύπων, Πανεπιστημιακά Ιδρύματα, Εκπαιδευτικά Ιδρύματα τριτοβάθμιας εκπαίδευσης, χώροι παροχής κάθε είδους τεχνικής εκπαίδευσης, χώροι παροχής παντός τύπου ιδιωτικής εκπαίδευσης,

-χώροι αθλητικών εγκαταστάσεων,

-καταστήματα υγειονομικού ενδιαφέροντος